Merkezê Çapemenî û Îrtîbatî yê HPG’yî bi eşkerayîyêka nuştekîye  keyeyê Ayaz û Nûpelda Guloglû yê ke netîceyê teqayîşê wasitayêkê nizdê qereqolê leşkerîyî yê qezaya Pulurî ya Dêrsimî de merdîbî, rê seweşîye waşte û bale ante plananê qirkerdişî yê dewlete yê vera Dêrsimî ser.
Eşkerayîye de ca dîya nînan: ‘’15’ê Temmuze de Ayaz û waya ci Nûpelda Guloglûya dewa Bîlgeç a qezaya Pulurî ya Dêrsimî de rîyê teqayîşî ra cuya xo vînî kerde. Badê nê teqayîşî dewleta Tirkî ya îşxalkare teqayîş ra ma berpirsîyar tepişt.  No qewimîyayîşo ke eşkera hetê yewîyanê şerî ra ameyo plankerdene, qijî hedef ameyî girewtene. Dewleta faşîst û îşxalkare bi serren o ke şaro ke yeno nê wareyan  terserneno ke herême bêmerdim bikerê.
Artêşa Tirkî ya ke her cayê Kurdistanî açarnayo herême şerî bi nê hêrişan wazena ke îşxal û qirkerdişanê xo meşru bikero. Kayê wina leymin tim Dêrsim ser o yenê kaykerdene. Şarê ma ganî vera na polîtîkaya şerê taybetî  hîşyar bo.
Wa dost û dişmen her kes hol bizano ke ma sey gerîlayê azadîye do hesabê heme qirkerdişanê vera Kurdistanî bipersê. Ma nê hêrişî yo ke bi zanayîş seba waştişanê xo yê leyminan ê vera şarê ma bica bîyarê ameyo viraştene, şermezar kenê û keyeyê Ayaz û Nûpelda rê serweşîye wazenê.’’
